2 मिनट में गिरेगी पानी की बूंद, होगी सिंचाई
चांदनी में इकाई के सदस्यों ने मंदिर टेकड़ी पर पौधारोपण किया।
भास्कर संवाददाता | नेपानगर
ग्राम चांदनी में गुरुवार को कादरिया काॅलेज के आरएसएस और एनएसएस इकाई ने नया प्रयोग शुरू किया। इसमें 20 पौधे लगाए। इनके पास पानी से भरी पॉलीथिन रखी है। इसमें छेद किया है इससे करीब दो मिनट में पानी की एक बूंद गिरती है। जो 45 से 60 दिन पौधों को सिंचित करेगी।
बुरहानपुर का राष्ट्रीय सेवा योजना का 7 दिनी कैंप ग्राम चांदनी में लगाया गया है। इसमें आरएसएस के 50 सदस्य और एनएसएस के अफसर शामिल है। गुरुवार को कार्यक्रम में ग्रामीणों को राष्ट्रीय स्वच्छता के अंतर्गत घर में सुविधाघर बनाकर उपयोग करने की सीख दी। बेटी बचाओ, बेटी पढ़ाओ की जानकारी दी। रक्तदान और पर्यावरण की सुरक्षा का महत्व बताया। प्रो. संगीता यादव, प्रो. दिव्या प्रसाद, प्रो.रितु मालवीय ने गांव में सफाई, पॉलिथीन और अन्य कचरों को मुख्य मार्ग से साफ किया। प्रो.इस्माइल बफाती ने बताया मंदिर टेकड़ी पर 20 पौधे रोपे हैं। इनकी सिंचाई के लिए नई तकनीकी का उपयोग किया है। प्रत्येक पौधे के पास एक-एक पॉलिथीन जमीन के अंदर रखी है। थैली के एक कोने में अगरबत्ती इंजेक्ट की गई। अगरबत्ती के दूसरे छोर पर पानी की बूंदें लगभग 2 मिनट में एक बूंद पौधों के तने के पास टपक रही है। थैली में 25 लीटर पानी होगा। जो करीब 45 से 60 दिनों तक रिसता रहेगा। पानी खत्म होने पर पुन: पानी भरा जा सकेगा।
पद्धति शुष्क अौर पहाड़ी क्षेत्रों में अपनाई जा सकती है। बफाती ने बताया कार्यक्रम में बौद्धिक वर्ग कालखंड में एसडीएम अनिल सपकाले, महाविद्यालय के प्राचार्य डॉ.एससी ध्यानी, कादरिया सोसायटी के सचिव मुल्ला अली असगर, डॉ.अलताफ जावेद ने राष्ट्रीय एकता, सेवा कार्यों से व्यक्तित्व विकास, पर्यावरण संरक्षण, पौधारोपण, सामाजिक न्याय पर अपने विचार व्यक्त किए। कार्यक्रम में सीएमओ राजेश मिश्रा, नपा उपाध्यक्ष विजय यादव, संजय विजयवर्गीय, महेश शिवहरे, प्यारू पाटील, अर्जुन यादव, लल्ला ठाकुर, चांदनी सरपंच उपस्थित थे।
नवाचार
hin_Deva awa_Deva mai_Deva hin_Deva hin_Deva hin_Deva mag_Deva